[Експортиране на база данни чрез phpMyAdmin](/bg/kb/view/2043_eksportirane_na_baza_danni_chrez_phpmyadmin "Експортиране на база данни чрез phpMyAdmin")

 1. Отворете приложението phpMyAdmin чрез раздела MySQL бази данни на хостинг Контролния панел. По-детайлна информация за това как да достъпите phpMyAdmin е налична в нашата статия phpMyAdmin достъп.
2. В phpMyAdmin приложението изберете базата данни, която желаете да експортирате, от таб Databases.

3. Изберете таб Export.

4. Изберете опцията Custom в полето Export method и пред Вас ще се покаже списък с настройки за експортиране.
Изберете всички таблици, които желаете да експортирате, в списък Tables.
В полето Output изберете Save output to file опцията. В падащото меню Compression изберете опцията zipped.
В полето Format изберете опцията SQL.
Изберете опцията Structure and data в полето Format-specific options.

В настройките Object creation options опцията Add CREATE PROCEDURE/FUNCTION/EVENT statement трябва да е изключена. Ако не изключите тази опция, можете да срещнете проблеми при импортиране на експортираната база данни чрез MySQL потребител без права за създаване на бази данни.

5. Натиснете бутон Go.
 